section_heading: Recenzije
paragraph_text: Eduardo Rivadavia, glazbeni kritičar sa stranice AllMusic, dodijelio je albumu tri i pol od pet zvjezdica te je komentirao: "Poput njegovog istoimenog debitantskog albuma, Bathoryjev je drugi uradak The Return...... iz 1985. godine nevjerojatno grub proto-black metal album nadahnut gotovo isključivo ranijim Venomovim uradcima. No budite sigurni: žanr je u to vrijeme bio toliko mlad da je, iako je opet bio snimljen u najgorim mogućim uvjetima [...], album bio iznimno revolucionaran. Čak i više od toga, The Return...... je odlično prikazao drugo poglavlje u povijesnoj knjizi skandinavskog black metala gotovo svim svojim zvukovnim načelima -- od sotonističkih tekstova, grubih vriskova, gitarama koje režu i brzih bubnjeva koji karakteriziraju demonske punk-thrashere "Possessed", "Reap of Evil" i "Son of the Damned" do evokativne naslovne skladbe i "Revelation of Doom" (koju čini tutnjajuća bas-gitara i vriskovi od muke) -- sve su to kasnije mlađi, vjerni glazbenici povraćali poput krvavih evanđelja."<ref> Bathory - The Return...... na allmusic.com Pristupljeno 12. svibnja 2019.